สิ่งที่แย่ที่สุดที่มักจะเกิดกับเกย์คืออะไร
สิ่งที่แย่ที่สุดที่มักจะเกิดกับเกย์คือ คนชอบคิดว่าเกย์คือ พวกที่หวาดกลัวความเหงา ชอบหลีกความจริง เป็นพวกชอบถ้ำมองในห้องน้ำ และทำอะไรที่น่าขยะแขยง จนพ่อแม่คนไหนๆ ก็กลัวว่าลูกตนหากเป็นพวกรักร่วมเพศจะเป็นเช่นนั้น แล้วในที่สุดก็กลายเป็นคนไร้เสน่ห์น่ารังเกียจ ถ้าจะมีเด็กสักคนหมดมุ่นเรื่องเพศ ก็เพราะเขาเป็นคนเช่นนั้น ไม่ว่าเขาจะเป็นชายจริงหญิงแท้ ทอม ดี้ หรือเกย์ ถ้าผู้ชายผู้หญิง 100 คน จะมีชีวิตแตกต่างกันไป 100 แบบ เกย์ก็เป็นเช่นนั้น ไม่ใช่ว่าเกย์ทุกคนจะต้องเหมือนๆ กัน ภาพรวมของเกย์อย่างที่คิดถึงกันอยู่เสมอนั้น แท้ที่จริงไม่มีอยู่ในโลกนี้ ถ้าสอนลูกถึงคุณงามความดี หลักของศีลธรรม แม้ว่าความรักของเขาจะผิดเพศ แต่เขาก็เป็นคนดีอย่างที่สอนเขาได้

ถ้าหากมีญาติพี่น้องที่ยอมรับลูกที่เป็นเกย์ไม่ได้ วิธีที่ดีที่สุดก็คือ ให้เขาได้เริ่มคุ้นเคยกับชีวิตของเกย์ด้วยการเล่าให้ฟังบ้าง ให้อ่านหนังสือบ้าง ให้ไปดูชีวิตของเกย์อื่นๆ ที่ห้องอาหารเกย์หรือบาร์เกย์บ้าง เมื่อเขาเริ่มมองเห็นอะไรบ้างและเข้าใจอะไรบ้างแล้ว หากจะเริ่มบอกว่าลูก หลานของเขาก็เป็นเกย์ แทนที่เขาจะตกใจ เขาก็อาจจะถามว่า เป็นเกย์คิงหรือเกย์ควีน (ก็คือเล่นบทบาทผู้ชายหรือผู้หญิงเวลามีอะไรกับผู้ชายด้วยกัน) การที่ได้รับคำบอกเล่าอะไรบางอย่างที่ฝังหัว อาจจะทำให้ยอมรับชีวิตพวกนี้ได้ยาก แต่ถ้าเปิดโอกาสให้พวกเขาได้พูดคุยแล้ว จะทำให้รู้จักเขามากขึ้น ภาพที่เคยฝังหัวอาจจะหายไปจากใจได้บ้าง แล้วก็จะช่วยให้เขายอมรับตัวเขาได้บ้าง เกลียดตัวเองน้อยลง แล้วทำอะไรๆ ที่มีประโยชน์และมีคุณค่าได้
3.จิตเวชศาสตร์ (จิตเวชศาสตร์) - Psychiatry